Hochfirstschanze

Hochfirstschanze (norsk: Hochfirstbakken) er en hoppbakke i Schmiedsbachtal ved fjellet Hochfirst (1192 moh.) ved byen Titisee-Neustadt i Tyskland. Den har K-punkt 125 meter og bakkestørrelse 142 meter. Hochfirstschanze er Tysklands største naturbakke, og etter bakkestørrelse landets tredje største hoppbakke, etter Heini Klopfer-bakken i Oberstdorf og Mühlenkopfschanze i Willingen. Hochfirstschanze har siden 2000 blitt brukt i verdenscupen og kontinentalcupen.

Anerkjent bakkerekord (satt i verdenecupen) er 148 meter, satt av Domen Prevc (Slovenia) i kvalifiseringen 11. mars 2016. Maximilian Mechler (Tyskland) hoppet 150 meter 21. januar 2011, på trening foran et kontinentalcuprenn.

Ved siden av Hochfirstschanze ligger en forfalt K70-bakke samt den plastbelagte treningsbakken Fritz Heitzmann-Schanze (Fritz-Heitzmann-bakken) med K-punkt 40 meter.

Historie
Den første hoppbakken ved Neustadt (nå en bydel i Titisee-Neustadt) ble bygd ved Mühlrain i 1911. I 1932 ble den første Hochfirstschanze åpnet, med K-punkt 60 meter. Den store Hochfirstschanze, med K-punkt 80 meter, ble i 1950 bygd på samme sted som bakken i dag ligger. Denne bakken er blitt utbygd og modernisert flere ganger. I 1971 ble bakken utbygd til K90, og i 1988 til K113. Ved den siste større ombyggingen i 2001 ble bakken utvidet til K120. I 2003 ble bakkeprofilen justert og K-punkt flyttet til 125 meter.

Todagersrennet Schwarzwälder Springertournee ble arrangert i Hochfirstschanze i Titisee-Neustadt og Adlerschanze i Schönwald fra 1977 til 2003. Rennet ble første gang arrangert i 1971 i Hinterzarten og Schönwald, men etter at FIS-sertifikatet til Adlerschanze i Hinterzarten utløp i 1976 og den bakken måtte ombygges og moderniseres, overtok Titisee-Neustadt for Hinterzarten.

I august 2010 ble operetten Schwarzwaldmädel av Leon Jessel oppført utendørs i Hochfirstschanze.Badische Zeitung: "Schwarzwaldmädel": Beste Unterhaltung unter schwerem Regen (15. august 2010, besøkt 6. mars 2011)

Verdenscuprenn
 Dato Vinner  Andre Tredje 1. desember 2001  Adam Małysz  Martin Schmitt  Stephan Hocke 2. desember 2001  Sven Hannawald  Adam Małysz  Andreas Goldberger 14. desember 2002  Martin Höllwarth  Sigurd Pettersen  Adam Małysz 15. desember 2002  Martin Höllwarth  Andreas Goldberger  Andreas Kofler 13. desember 2003 Avlyst pga. vind 14. desember 2003  Tami Kiuru  Andreas Widhölzl  Janne Ahonen 22. januar 2005  Janne Ahonen  Jakub Janda  Thomas Morgenstern 23. januar 2005  Jakub Janda  Adam Małysz  Risto Jussilainen 3. februar 2007  Adam Małysz  Andreas Kofler  Anders Jacobsen 4. februar 2007  Adam Małysz  Gregor Schlierenzauer  Dmitrij Vasiljev 14. desember 2013  Thomas Morgenstern  Kamil Stoch  Simon Ammann 15. desember 2013  Kamil Stoch  Simon Ammann  Noriaki Kasai 7. februar 2015  Severin Freund  Stefan Kraft  Peter Prevc 8. februar 2015  Anders Fannemel  Kamil Stoch  Roman Koudelka 12. mars 2016  Johann André Forfang  Peter Prevc  Kenneth Gangnes 13. mars 2016 Avlyst pga. vind 9. desember 2017 (lag)    10. desember 2017Kun én omgang ble arrangert pga. sterk vind.   Richard Freitag  Andreas Wellinger  Daniel-André Tande 8., 9. og 10. desember 2018Lagkonkurranse, ett renn for menn og ett renn for kvinner flyttet pga. regn og mildvær. 18. januar 2020  Dawid Kubacki  Stefan Kraft  Ryōyū Kobayashi 19. januar 2020  Dawid Kubacki  Ryōyū Kobayashi  Timi Zajc Titisee Neustadt Five 2020Sammenlagtkonkurranse holdt 17.–19. januar for to renn pluss kvalifisering.  Ryōyū Kobayashi  Dawid Kubacki  Stephan Leyhe

Referanser og noter

Kilder
Skisprungschanzen-Archiv: Titisee-Naustadt (Hochfirst) (besøkt 14. mars 2016)
Titisee.de: Weltcupskispringen: Schanze (besøkt 6. mars 2011)
Adam Kwieciński: Hoppresultater (besøkt 14. mars 2016)

Kategori:Hoppbakker i Tyskland
Kategori:Sport i Baden-Württemberg
Kategori:Byggverk i Baden-Württemberg